Seejärel on  Hiinat "rünnanud" kõik tähtsamad autotootjad. Jaapanlased ja korealased tulid veidi hiljem, kuid teiste vigu vältides on nad kiiresti saavutanud korralikud positsioonid. Maailma suurematest autotootjatest puudub Hiina turul vaid Renault, kuid on kaudselt siiski esindatud läbi Nissani. Veelgi kehvem seis on Fiatil, kes on astunud mitu korda ämbrisse kohalike koostööpartneritega. Eelmisel aastal sõlmiti siiski uus lepe Guangzhou Automobile Groupiga (GAC) ning esimesed autod peaks valmis saama järgmisel aastal.